open-index/open-wikipedia-markdown huggingface dataset:
Captain Marvel (DC Comics)

Si **Captain Marvel**, kilala din sa tawag na **Shazam** (), ay isang kathang-isip na *superhero* na lumalabas sa Amerikanong komiks na orihinal na nilalathala ng Fawcett Comics, at sa kasalukuyan ay nilalathala ng DC Comics. Nilikha ito ng tagaguhit na si C. C. Beck at manunulat na si Bill Parker noong 1939. Unang lumabas si Captain Marvel sa *Whiz Comics* #2 (nakapetsa ang pabalat noong Peb. 1940), na nilathala ng Fawcett Comics. Siya ang ibang katauhan ni **Billy Batson**, isang batang lalaki, na kapag sinasabi ang salitang mahika na "**SHAZAM!**" (akronim ng anim na "imortal nakakantanda": **S**olomon, **H**ercules, **A**tlas, **Z**eus, **A**chilles, at **M**ercury), ay kayang baguhin ang sarili sa naka-*costume* na adulto na may kapanyarihan ng higit-sa-taong lakas, bilis, paglipad at ibang kakayahan. Nilalabanan ng karakter ang malawak na tala ng mga kalaban, karamihan sa mga ito ay tumatambal sa Monster Society of Evil, kabilang ang pangunahing mortal na kaaway na sina Doctor Sivana, Black Adam, at Mister Mind.

Batay sa benta ng komiks, ang karakter ay ang pinakapopular na *superhero* noong dekada 1940, na mas mabenta pa sa mga komiks ni Superman. Pinalawig ni Fawcett ang prangkisa upang isali ang ibang mga "Marvel," pangunahin ang kasamang Pamilyang Marvel na sina Mary Marvel at Captain Marvel Jr., na mayroon ding kapangyarihan tulad ng kay Billy. Si Captain Marvel din ang unang *superhero* sa komiks na nagkaroon ng adaptasyon sa pelikula. Noong 1941, inilabas ng Republic Pictures ang pelikulang seryal na *Adventures of Captain Marvel*, na pinagbibidahan nina Tom Tyler bilang Captain Marvel at Frank Coghlan, Jr. bilang Billy Batson.

Tinigil ni Fawcett ang mga lathalain na may kaugnayan kay Captain Marvel noong 1953, na bahagi nito ay dahil sa isang paglabag sa karapatang-ari mula sa DC Comics na inakusahan na kopya ni Superman si Captain Marvel. Noong 1972, nilisensya ni Fawcett ang karapatan ng karakter sa DC, na noong 1991 kinuha lahat ng karapatan ng buong pamilya ng karakter. Simula noon, sinama ng DC si Captain Marvel at ang Pamilyang Marvel sa kanilang DC Universe at sinubok na muling buhayin ang pagmamay-ari ng ilang beses, na nagdulot ng magkahalong tagumpay. Dahil sa oposisyon sa tatak-pangkalakal sa ibang karakter na may pangalan din na "Captain Marvel" na pagmamay-ari ng Marvel Comics, minekardo at minarka ng DC ang karakter gamit ang tatak-pangkalakal na *Shazam!* simula pa noong muling pagpapakilala ng karakter noong 1972. Nagdulot ito ng pag-akala ng marami na "Shazam!" ang pangalan ng karakter. Muling pinalitan ng pangalan sa pangunahing bersyon ng karakter bilang "Shazam!" na muling ipakilala sa pagmamay-aring komiks noong 2011, at ang kanyang mga kasama ay naging ang "Pamilyang Shazam".

## Mga sanggunian
Kategorya:Mga karakter ng DC Comics
Guardian

Si **Guardian** (**James Jacob** "**Jim**" **Harper**) ay isang *superhero* na karakter sa komiks ng DC Comics, na ipinakilala noong Abril 1942 ng manunulat/tagaguhit na si Joe Simon at ang tagaguhit na si Jack Kirby.

Kahawig ni Guardian ang mga naunang mga karakter nina Kirby at Simon na si Captain America (unang nailathala sa Marvel Comics na 13 buwan na mas maaga) na kung saan wala siyang higit-sa-taong lakas o kapangyarihan at bitbit lamang ang isang hindi mawasak na kalasag.

Sa serye ng Arrowverse na *Supergirl*, si James Olsen na ginampanan ni Mehcad Brooks ay naging *superhero* na si Guardian. Bagaman, lumabas si James Harper sa unang *season* bilang isang koronel ng marino na ginampanan ni Eddie McClintock.

## Kasaysayan ng paglalathala 
Unang lumabas siya sa *Star-Spangled Comics* #7 (Abril 1942) at nilikha nina Jack Kirby at Joe Simon.
## Mga sanggunian
Kategorya:Mga karakter ng DC Comics
Doctor Fate

Si **Doctor Fate** (kilala din bilang **Fate**) ay pangalan ng maraming kathang-isip na mga *superhero* na lumalabas sa komiks mula sa Estados Unidos na nilalathala ng DC Comics. Lumabas ang karakter sa iba't ibang bersyon, kung saan nasa iba't ibang indibiduwal si Doctor Fate sa DC Universe na humahaliling salamangkero. Ang orihinal na karakter ay nilikha ni Gardner Fox (panulat) at Howard Sherman (guhit), at unang lumabas sa *More Fun Comics* #55 (Mayo 1940).

## Kasaysayan ng paglalathala
Ipinakilala ang unang Doctor Fate sa *More Fun Comics* #55 (Mayo 1940) sa kanyang sariling pangalan na pahinang istrip. Nilikha ang karakter ng manunulat na si Gardner Fox at tagaguhit na si Howard Sherman, na ginawa ang unang tatlong taon ng buwanang istorya ni Doctor Fate.  Pagkatapos ng isang taon na walang sariling impormasyon, ipinakita ang kanyang ibang katauhan at pinagmulan sa *More Fun Comics* #67 (Mayo 1941).

Lumabas naman ang bersyon ni Kent Nelson sa iba't ibang kuwento ng sariling karakter o sa mga komiks ng Justice Society of America at Justice League. 
## Mga sanggunian
Kategorya:Mga karakter ng DC Comics
Hawkman

Si **Hawkman** ay ang pangalan ng ilang kathang-isip na mga *superhero* na lumalabas sa Amerikanong komiks na nilalathala ng DC Comics. Nilikha ng manunulat na si Gardner Fox at tagaguhit na si Dennis Neville, unang lumabas ang orihinal na Hawkman sa *Flash Comics* #1, na nilathala ng All-American Publications noong 1940.

May ilang mga bersyon ni Hawkman ang lumabas sa DC Comics, lahat sila ay isinasalarawan sa pamamagitan ng paggamit ng lumang armas at kadalasang may artipisyal na mga pakpak na nakakabit sa isang *harness* na gawa sa natatanging metal na *Nth* na pinapahintulot ang paglipad. Karamihan sa mga bersyon ni Hawkman ay malapit na nakikipagtulungan o may romantikong interes sa isang *superhero* na nagngagalang Hawkgirl o Hawkwoman.

## Pagtanggap
Nakaranggo si Hawkman bilang ang ika-118 na pinakadakilang karakter sa komiks sa lahat ng panahon ayon sa magasin na *Wizard*. Niraranggo din IGN si Hawkman bilang ang ika-56 na pinakadakilang bayaning karakter sa komiks sa lahat ng panahon.
## Mga sanggunian
Kategorya:Mga karakter ng DC Comics
Kid Flash

Si **Kid Flash** ay pangalan ng ilang mga kathang-isip na karakter na lumalabas sa mga Amerikanong komiks na nilalathala ng DC Comics, orihinal na nilikha ni John Broome at Carmine Infantino, bilang isang dyunyor na katumbas ng isa pang *superhero* ng DC Comics na si Flash. Ang unang bersyon ng karakter, si **Wally West**, ay unang lumabas sa *The Flash* (bol. 1) #110 (1959). Nilikha ang karakter, kasama ang ibang katulad na naunang Wonder Girl, Aqualad, at Speedy, upang tumugon sa tagumpay ng batang *sidekick* o katambal ni Batman na si Robin. Nagkaroon ng sariling pangkat pang-*superhero* ang mga batang bayani ito na tinatawag na Teen Titans. Bilang Kid Flash, nagkaroon ng regular na paglabas siya sa mga komiks na may kaugnayan kay Flash at ibang lathalain ng DC Comics mula 1959 hanggang sa kalagitnaan ng dekada 1980 hanggang muling inimbento ang karakter bilang ang bagong bersyon ng Flash.
## Mga sanggunian
Kategorya:Mga karakter ng DC Comics
Miss America (DC Comics)

Si **Miss America** ay isang kathang-isip na karakter ng DC Comics.

Kategorya:Mga karakter ng DC Comics
Nightwing

Si **Nightwing** (Dick Grayson) ay ang pinaka unang sidekick ni Batman. Katulad sa ginawa ni Bruce Wayne noong 18 years old siya ay naglakbay rin si Dick sa mundo at sa pagbalik niya ay kinuha niya ang panggalang **Nightwing**.

## Mga kawing panlabas
* *Nightwing* at DC Comics
* Nightwing  at BatmanYTB
* Index of Dick Grayson (Earth-1) appearances at Mike's Amazing World of Comics
* Index of Dick Grayson (Earth-2) appearances at Mike's Amazing World of Comics
* 
* Dick Grayson on IMDb

Kategorya:Mga karakter ng DC Comics
Riddler

Si **Riddler** (**Edward Nigma**, kilala din bilang **Edward Nygma** o **Edward Nashton**) ay isang kathang-isip na *supervillain* na lumalabas sa komiks na nilalathala ng DC Comics, na nilikha nina Bill Finger at Dick Sprang. Una siyang lumabas sa *Detective Comics* #140 (Oktubre 1948). Karaniwang isinasalarawan ang karakter bilang isang utak sa krimen sa Lungsod ng Gotham, na nasisiyahan sa paglalagay ng mga bugtong at palaisipan sa kanyang mga modus, na naiwan para maging isang palatandaan para lutasin ng mga awtoridad. Isa si Riddler sa mga pamalagiang kaaway ng *superhero* na si Batman at kabilang sa mga kolektibong mga kalaban niya.

Noong 2009, nakaranggo si Riddler bilang ika-59 sa Pinakamagaling na Kontrabida sa Komiks sa Lahat ng Panahon ng IGN. Nakaroon ng adapsyon ang karakter mula sa komiks tungo sa iba't ibang anyo ng medya, kabilang ang mga tinampok na pelikula, seryeng pantelebisyon, at mga larong bidyo. Kabilang sa mga nasa likod ng boses ni Riddler ay sina John Glover sa DC animated universe,  Robert Englund sa *The Batman*, at Wally Wingert sa mga serye ng mga larong bidyo na *Batman: Arkham*. Sa totoong-tao o *live-action*, ang mga gumanap na Riddler ay sina Frank Gorshin at John Astin noong dekada 1960 sa seryeng pantelebisyon na *Batman*, Jim Carrey sa pelikula noong 1995 na *Batman Forever*, Cory Michael Smith sa seryeng pantelebisyon na *Gotham* at Paul Dano na gaganapin niya sa paparating na pelikulang *The Batman*.

## Mga sanggunian
Kategorya:Mga karakter ng DC Comics
Robin (komiks)

Si **Robin** (The Boy Wonder) ay isa mga kakampi ni Batman. Isa si Robin sa mga gawa ni Bob Kane at Bill Finger. minsan ay tinatawag silang (kasama ni Batman) **The Dynamic Duo**. 
Ang pinaka unang character ni Robin ay si **Dick Grayson** sa unang paglabas niya ay nagustuhan rin naman si robin ng mga Fans.

## Sa ibang media
## Mga kawing panlabas

Kategorya:Mga karakter ng DC Comics
Superboy

Si **Superboy** ay pangalan ng ilang kathang-isip na mga *superhero* na lumalabas sa Amerikanong komiks na nilalathala ng DC Comics. Naitanghal ang mga karakater sa limang serye ng komiks na *Superboy*, kasama ang ibang serye, tulad ng *Adventure Comics* at iba't ibang serye na tinatampukan ang mga *superhero* na nasa pangkat ng mga tinedyer. Lumabas din si Superboy sa iba't ibang animasyon at *live-action* (o totoong-tao) na seryeng pantelebisyon. May tatlong bersyon ang karakter: ang batang Superman; isang tinedyer na clone na nagngangalang Kon-El; at ang anak nina Superman at Lois Lane, si Jonathan Kent.

Ang unang Superboy ay si Superman bilang isang bata, na isang *superhero* sa kanyang sariling bayan ng Smallville, kung saan si **Kal-El** (ang Kryptoniyanong pangalan ni Superboy) ay nabubuhay sa ilalim ng kanyang lihim na pagkatao, si **Clark Kent**. Lumabas ang karakter sa ilang mga serye mula dekada 1940 hanggang 1980, na lumalabas sa *Adventure Comics* at sa dalawang unang mga serye, ang *Superboy* at *The New Adventures of Superboy*. Naisagawa ang isang *mythos* at pansuportang mga karakter ng kanyang sarili, kabilang ang kanyang mga magulang, sina Jonathan at Martha Kent, isang katambal sa pag-ibig, si Lana Lang, at mga kaanib na naglalakabay sa panahon, ang Legion of Super-Heroes.

Ang orihinal na konsepto para sa karakter na "Superboy" ay ginawa ni Jerry Siegel (na di kasama si Joe Shuster) noong Nobyembre 1938. Hindi sinang-ayunan ang ideya ng Detective Comics, Inc., at tinanggihan din ng tagapaglathala ang ikalawang ideya, mas detalyadong konsepto ni Siegel ang dumating dalawang taon pagkatapos. Isang nakakatawang manloloko ang konsepto ni Siegel para kay Superboy, at naramdaman ng patnugot na si Mort Weisinger na ang konsepto na ito ay magpapababa sa imahe ni Superman at magpapakita ng isang masamang halimbawa sa mga mas batang mga mambabasa.
## Mga sanggunian
Kategorya:Mga karakter ng DC Comics
Supergirl

Si **Supergirl** ay isang kathang-isip na karakter ng DC Comics. Siya ay kamag-anak ni Superman ay nanggaling sa planetang Krypton. Ang mga kapangyahrihan ni Supergirl ay katulad kay Superman, katulad nalang ng Heat-Vision,X-ray ,Super Strength, Super Speed etc.

Kategorya:Mga karakter ng DC Comics
Hawkgirl

Si **Hawkgirl** ay pangalan ng ilang kathang-isip na mga *superheroine* na lumalabas sa Amerikanong komiks na nilalathala ng DC Comics. Ang orihinal na Hawkgirl, si Shiera Sanders Hall, ay nilikha ng manunulat na si Gardner Fox at tagaguhit na si Dennis Neville, at unang lumabas sa *Flash Comics* #1 (Enero 1940). Si Shayera Hol ay nilikha ng manunulat na si Gardner Fox at ang tagaguhit na si Joe Kubert, at unang lumabas sa *The Brave and the Bold* #34 (Marso 1961). Si Kendra Saunders ay nilikha ng manunulat na si David S. Goyer at tagaguhit na si Stephen Sadowski, at unang lumabas sa *JSA: Secret Files and Origins* #1 (Agosto 1999). Isa sa mga naunang mga *superheroine*, lumabas si Hawkgirl sa maraming pangunahing pagtatambal ng kompanya na mga titulo kabilang ang Justice Society of America at Justice League of America.

Lumabas ang ilang sa mga bersyon ni Hawkgirl sa DC Comics, nakikilala ang lahat sa kanila sa pamamagitan ng paggamit ng lumang sandata at artipisyal na pakpak, na nakakabit sa isang singkaw na gawa mula sa natatanging metal na ika-N na pinapahintulot ang paglipad. Karamihan sa mga bersyon ni Hawkgirl ay nakikipagtulungan kasama ang si Hawkman bilang katambal/romantikong interes.

Yayamang nasulat muli ang pagpapatuloy ng serye noong 1985 na *Crisis on Infinite Earths*, naging magulo ang kasaysayan ni Hawkgirl sa ilang mga bagong bersyon ng karakter na lumabas sa paglipas ng panahon, ang ilan ay naiugnay sa sinaunang Ehipto at ang ilan sa kathang-isip na planetang Thanagar. Naitampok ang mga bersyon ng karakter na ito sa ilang serye ng iba't ibang panahon.

Nagkaroon ng adaptasyon si Hawkgirl sa iba't ibang mga medya, kabilang ang diretso-sa-bidyong animasyong pelikula, larong bidyo at parehong totoong-tao at animasyong seryeng pantelebisyon, na tinatampukan bilang ang pangunahin o umuulit-ulit na karakter sa mga palabas na *Justice League Animated*, *Justice League Unlimited*, *The Flash*, *Arrow*, *Young Justice*, *DC Super Hero Girls* at ''DC's Legends of Tomorrow*. Gumanap si Ciara Renée bilang Hawkgirl sa totoong-taong palabas na Arrowverse.

## Kasaysayan ng paglalathala
### Golden Age
Nilikha ng manunulat na si Gardner Fox at ng tagaguhit na si Dennis Neville, unang lumabas si Shiera Sanders sa *Flash Comics* #1 (Enero 1940), sa parehong 12-pahinang istorya na kung saan ipinakilala nina Fox at Neville si Hawkman. Unang lumabas si Shiera bilang si Hawkgirl sa *All Star Comics'' #5 (Hulyo 1941), sa isang kasuotan na nilika niy Sheldon Moldoff, na batay sa kasuotan ng Hawkman ni Neville.
## Mga sanggunian
Kategorya:Mga karakter ng DC Comics
Wonder Woman

Si **Wonder Woman** ay isang kathang-isip na karakter ng DC Comics. Siya ay nilikha ng sikat na manunulat na si William Moulton Marston noong 1941.

## Abilities 
### Mga kapangyarihan at pag-eensayo
Si Diana ay itinatanghal bilang isang mahusay na atleta, akrobat, manlalaban at strategist, sinanay at nakaranas sa maraming mga sinaunang at modernong anyo ng armadong at walang armas na labanan, kabilang ang eksklusibong Amazonian martial arts. Sa ilang bersyon, sinanay siya ng kanyang ina, bilang Wonder Girl, para sa isang karera sa hinaharap bilang Wonder Woman. Mula sa simula, siya ay portrayed bilang mataas na dalubhasa sa paggamit ng kanyang mga bracelets Amazon upang ihinto ang mga bullets at sa wielding ang kanyang golden lasso. Si Batman minsan tinatawag sa kanya ang "pinakamahusay na labanan manlalaban sa mundo". Ang makabagong bersyon ng character ay kilala na gumamit ng nakamamatay na puwersa kapag siya ay itinuturing na kinakailangan. Sa Bagong 52 pagpapatuloy, ang kanyang superior na kasanayan sa pagpapamuok ay ang resulta ng kanyang pagsasanay sa Amazon, pati na rin ang pagtanggap ng karagdagang pagsasanay mula kay Ares, ang Diyos ng Digmaan, sa kanyang sarili, simula pa ng pagkabata niya.

## Mga sanggunian
## Malayang pagbabasa
* Jacob M. Held (ed.), *Wonder Woman and Philosophy: The Amazonian Mystique*, Wiley-Blackwell, 2017.

## Mga kawing panlabas
* Wonder Woman Official website  at DC Comics.com
* Origin story of Wonder Woman  at DC Comics.com
* AmazonArchives.com
* Wonder of Wonders
* 
*Jett, Brett. "Who Is Wonder Woman?"," (2009): 1–71.
* Jett, Brett. "Who Is Wonder Woman?--Bonus PDF"," (2009): 1–17.
* 
* Marston, William Moulton. *Emotions of Abnormal People*. London: Kegan Paul, Trench, Trübner & Co, Ltd. 1928.  
* Rosenberg, Robin S. "Wonder Woman As Émigré – Why would Wonder Woman leave her idyllic existence on Paradise Island?", *(Article)* (2010).
* Rosenberg, Robin S. "Wonder Woman: Compassionate Warrior for Peace", *(Article)* (2013): 1–35.
* Valcour, Francinne. "Manipulating The Messenger: Wonder Woman As An American Female Icon", *(Dissertation)* (2006): 1–372.

Kategorya:Mga karakter ng DC Comics
Kategorya:Mga karakter sa pelikulang pantasya
Kategorya:Mga karakter sa pelikulang superhero
Green Lantern

Ang **Green Lantern** ay ang pangalan ng ilang mga *superhero* na lumalabas sa Amerikanong komiks na nilalathala ng DC Comics. Nilalabanan nila ang kasamaan sa tulong ng kanilang singsing na nagbibigay sa kanila ng iba't ibang ekstraordinaryong kapangyarihan, na nagmumula sa kanilang imahinasyon. Tipikal na isinasalarawan ang mga karakter bilang mga kasapi ng Green Lantern Corps, isang ahensyang interstelar na nagpapatupad ng batas.

Nilikha ang unang karakter na Green Lantern, si Alan Scott, noong 1940 ni Martin Nodell noong Ginintuang Panahon ng Komiks at kadalasang nakikipaglaban sa mga karaniwang kriminal sa Lungsod ng Capitol (at kalaunan, sa Lungsod ng Gotham) sa tulong ng kanyang singsing may salamangka. Para sa Pinilakang Panahon ng Komiks, muling nilikha ang karakter nina John Broome at Gil Kane bilang si Hal Jordan noong 1959 at napalitan ang tuon ng mga kuwento sa pantasya at kathang-isip na pang-agham. Kabilang pa sa ibang Green Lantern sina Guy Gardner, John Stewart, at Kyle Rayner.

Isa ang mga Green Lantern sa mga karakter ng DC Comics na tumagal. Nagkaroon sila ng adaptasyon sa telebisyon, larong bidyo, at pelikula.

## Kasaysayan ng paglalathala
### Ginintuang Panahon 
Nilikha ni Martin Nodell (inisyal na ginamit ang pangalang Mart Dellon) ang unang Green Lantern. Una siyang lumabas sa Ginintuang Panahon ng Komiks sa *All-American Comics* #16 (Hulyo 1940), na nilathala ng All-American Publications, isa sa tatlong kompanya na sa kalaunan ay sasanib upang mabuo ang DC Comics.
## Mga sanggunian
Kategorya:Mga karakter ng DC Comics
Martian Manhunter

Si **Martian Manhunter** ('''J'onn J'onzz'*) ay isang kathang-isip na *superhero* na lumalabas sa komiks mula sa Estados Unidos na nilalathala ng DC Comics. Nilikha ng manunulat na si Joseph Samachson at dinisenyo ng tagaguhit na si Joe Certa, unang lumabas ang karakter sa kuwentong "The Manhunter from Mars" sa *Detective Comics* #225 (Nob. 1955). Isa si Martian Manhunter sa pitong orihinal na kasapi ng Justice League of America at isa sa mga makapangyarihang nilalang sa DC Universe.

Naitampok si Martian Manhunter sa ibang produkto ng DC Comics, tulad ng mga larong bidyo, seryeng pantelebisyon, pelikulang animasyon at kalakal tulad ng mga *action figure* o laruang pigura at mga *trading card* o kinolektang kard. Nakaranggo si Martian Manhunter sa Blg. 43 sa tala ng IGN na pinakadakilang bayani sa komiks.

Unang lumabas sa *live-action* (totoong-tao) ang karakter na Martian Manhunter sa unang episodyo o *pilot* ng *Justice League of America* sa telebisyon noong 1997 na ginampanan ni David Ogden Stiers. Lumabas din ang karakter sa seryeng pantelebisyon na *Smallville*, na ginampanan ng aktor na si Phil Morris. Kabilang din si Martian Manhunter sa mga pangunahing karakter sa seryeng pantelebisyon na  *Supergirl* at ginagampanan ni David Harewood. Karagdagan sa *Supergirl* na parte ng Arrowverse, lumabas din ang karakter sa ibang mga palabas sa telebisyon na nakakabit sa Arrowverse. Inihayag ng direktor na si Zack Snyder na ang karakter na General Swanwick na ginampanan ni Harry Lennix ay si Martian Manhunter din sa DC Extended Universe, na unang lumabas ang karakter na General Swanwick noong pelikula ng 2013 na *Man of Steel* habang ang katauhan niyang bilang si Martian Manhunter ay lilitaw sa putol ng direktor (o *director's cut'') ni Snyder ng pelikulang Justice League.

## Mga sanggunian
Kategorya:Mga karakter ng DC Comics
Lobo (DC Comics)

Si **Lobo** ay isang kathang-isip na kosmikong *anti-superhero* at *bounty hunter* na lumalabas sa komiks na nilathala ng DC Comics. Nilikha ang karakter na Lobo nina Roger Slifer at Keith Giffen, at unang lumabas sa *Omega Men* #3 (Hunyo 1983).  Isang nilalang na ekstraterestriyal o *alien* na ipinanganak sa utopikong planeta na Czarnia, at nagtratrabaho bilang isang interestelar na mersinaryo at *bounty hunter*.

Unang ipinakilala si Lobo bilang isang matibay na kontrabida, ngunit sa kalaunan, hindi na ginamit ng mga manunulat. Nanatili siyang nakasuspinde hanggang siya'y muling binalik bilang isang *anti-hero* na tagapagmaneho ng motor kasama ang kanyang sariling komiks noong unang bahagi ng dekada 1990. Sinubok ng mga manunulat na gamitin si Lobo bilang isang parodiya ng mga nauusong "malupit at magaspang" na mga kuwentong *superhero* noong dekada 1990, na sinimulan ng mga karakter ng Marvel Comics tulad nina Cable, Wolverine, at Punisher, subalit sa halip ay masigasig na tinanggap siya ng mga tagahanga ng mga nauusong "malupit at magaspang" na istorya. Naidulot ng kasikatan na ito ang pagkakaroon ng mas mataas na tanaw sa karakter sa mga kuwento sa DC Comics simula noon, gayon din ang pangunahing pagganap sa iba't ibang serye sa mga sumunod na mga dekada.

Unang lumabas ang karakter ni Lobo sa *live-action* noong 2019 sa isang kabanata ng ikalawang *season* ng seryeng pantelebisyon na *Krypton*, na ginampanan ni Emmett J. Scanlan.
## Mga sanggunian
Kategorya:Mga karakter ng DC Comics
Ra's al Ghul

Si **Raʼs al Ghul** ( ngunit orihinal na binibigkas ng mga lumikha bilang ''Re'sh*, kaya   o  ; "Ang Ulo ng Demonyo" o, sa isang mas hindi tumpak na salin, "Ang Punong Demonyo") ay isang kathang-isip na *supervillain'' na lumalabas sa Amerikanong komiks na nilalathala ng DC Comics, karaniwang bilang kalaban ng bihilanteng lumalaban sa krimen na si Batman. Nilikha ng patnugot na si Julius Schwartz, manunulat na si Dennis O'Neil at tagaguhit na si Neal Adams, unang lumabas ang karakter sa *Batman* #232's "Daughter of the Demon" (Hunyo 1971). Isa ang karakter sa pinakatumatagal na kalaban ni Batman at kabilang sa mga kolektibong mga kaaway na binubuo ng mga galeriya ng tampalasan ni Batman, bagaman, sa kanyang mataas na katayuan bilang isang *supervillain*, nakipaglaban din siya kay Green Arrow, ang Justice League, at ibang mga bayani sa DC Universe.

Pinakakilala bilang pinuno ng League of Assassins (Liga ng mga Asesino), naisasalin ang pangalan ni Ra's al Ghul's sa Arabe bilang "Ulo ng Demonyo." Anak siya ni Sensei; ang ama ni Talia al Ghul, Nyssa Raatko, at lolo ni Damian Wayne. Kadalasang kinakasangkutan ng mga istorya na tinatampok si Raʼs al Ghul ang Hukay ni Lazaro o *Lazarus Pit*, na pinapanumbalik ang buhay ng mga mamamatay na. Lubhang pinahaba ang buhay ni Raʼs ng mga *Lazarus Pit*, na partikular na ginawa siyang mapanganib dahil hinasa niya ang kanyang kasanayan sa pakikipaglaban sa paglipas ng mga dantaon.

Tinampok si Raʼs al Ghul sa iba't ibang midyang adaptasyon. Ginampanan ang karakter nina David Warner sa *Batman: The Animated Series*, Liam Neeson sa Trilohiyang *The Dark Knight*, Jason Isaacs sa *Batman: Under the Red Hood*, Dee Bradley Baker sa seryeng larong bidyo na  *Batman: Arkham*, Matt Nable sa mga seryeng pantelebisyon ng Arrowverse, at Alexander Siddig sa *Gotham*.

Niranggo ng IGN si Raʼs al Ghul sa #7 sa Pinakamataas na 100 na Kontrabida sa Komiks sa Lahat ng Panahon.

## Mga sanggunian
Kategorya:Mga karakter ng DC Comics
Batgirl

Si **Batgirl** ay ang pangalan ng ilang mga kathang-isip na mga *superhero* na lumalabas sa Amerikanong komiks na nilalathala ng DC Comics, na isinasalarawan bilang babaeng katapat para sa *superhero* na si Batman. Bagaman ang karakter na **Betty Kane** ay ipinakilala sa publikasyon noong 1961 nina Bill Finger at Sheldon Moldoff bilang Bat-Girl, pinalitan siya ni **Barbara Gordon** noong 1967, na sa kalaunan nakilala bilang ang tanyag na Batgirl. Unang lumabas ang karakter sa *Detective Comics* #359 (Enero 1967) sa panulat ni Gardner Fox at guhit ni Carmine Infantino, ipinakilala siya bilang ang anak ng komisyuner ng pulis na si James Gordon.

## Kasaysayan ng paglalathala 
Pagkatapos ng mga pag-akusa ng homoerotikong subteksto sa depiksyon ng ugnayan sa pagitan nina Batman at Robin na isinalarawan sa aklat ni Fredric Wertham na *Seduction of the Innocent* (1954), isang babaeng karakter, si Kathy Kane ang Batwoman, ang lumabas noong 1956 bilang katambal sa pag-ibig ni Batman. Noong 1961, ipinakilala ng DC Comics ang ikalawang babaeng karakter na katambal sa pag-ibig ni Robin. Dumating si Betty Kane bilang "Bat-Girl" bilang ang pamangkin ng at parang-Robin na *sidekick* ni Batwoman, na unang lumabas sa *Batman* #139 (Abril 1961). 
## Mga sanggunian
Kategorya:Mga karakter ng DC Comics
Two-Face

Si **Two-Face** (**Harvey Dent**) ay isang kathang-isip na *supervillain* na lumalabas sa komiks na nilalathala ng DC Comics, na karaniwang kalaban ng *superhero* na si Batman. Nilikha ang karakter nina Bob Kane at Bill Finger, at unang lumabas sa *Detective Comics* #66 (Agosto 1942). Bilang isa sa mga nanatiling kalaban ni Batman, kabilang si Two-Face sa mga koleksyon ng mga kalaban ni Batman na tinatawag na *rogues gallery* (tanghalan ng mga tampalasan).

Naging Distritong Abogado ng Lungsod ng Gotham, si Harvey Dent ay may pangit na peklat sa kaliwang banda ng kanyang mukha na nilkha pagkatapos sabuyin siya ng asidong kimikal ng pinuno ng gang (o *mob boss*) na si Sal Maroni noong nililitis siya sa isang korte. Sa bandang huli, nabaliw siya at kinuha ang katauhang "Two-Face," na naging isang kriminal na nahuhumaling sa bilang na dalawa, ang konsepto ng dualidad at ang salungatan ng mabuti at masama. Sa pakaraan ng panahon, isinilarawan ng mga manunulat si  Two-Face bilang nahuhumaling sa pagkakataon at kapalaran bilang resulta ng schizophrenia, karamdamang bipolar, at *dissociative identity disorder*. Nahuhumaling siyang gawin ang lahat ng mga mahalagang pasya sa pamamagitan ng pagpitik ng kanyang dating masuwerteng gayuma (o *lucky charm*), isang dalawang mukhang barya na nasira sa isang panig ng asido. Nailarawan ang makabagong bersyon bilang personal na kaibigan at kakampi nina James Gordon at Batman, lalo na ang isang napakalapit na pagkakaibigan sa sekretong identidad ni Batman, si Bruce Wayne.

Naitampok ang karakter sa iba't ibang adaptasyong medya, tulad ng itinampok na pelikula, seryeng pantelebisyon at larong bidyo. Ang mga indibidiwal na nasa likod ng boses ni Two-Face ay sina Richard Moll sa DC animated universe, Troy Baker sa seryeng *Batman: Arkham*, Billy Dee Williams sa *The Lego Batman Movie*, at William Shatner sa *Batman vs. Two-Face*. Sa totoong-tao o *live-action* na pagganap, ang mga gumanap ay sina Billy Dee Williams sa *Batman* (bilang ang hindi pa nasabuyang na asidong Harvey Dent lamang), Tommy Lee Jones sa *Batman Forever*, Aaron Eckhart sa *The Dark Knight*, at Nicholas D'Agosto sa seryeng pantelebisyon na *Gotham*. Noong 2009, nakaranggo si Two-Face sa ika-12 sa tala ng IGN na Pinakamataas na 100 na Kontrabida sa Komiks sa Lahat ng Panahon.
## Mga sanggunian
Kategorya:Mga karakter ng DC Comics
Talia al Ghul

si **Talia al Ghul** (;  ) ay isang kathang-isip na karakter na lumalabas sa Amerikanong komiks na nilalathala ng DC Comics, karaniwang naiuugnay kay Batman. Nilikha ang karakter ng manunulat na si Dennis O'Neil at tagaguhit na si Bob Brown, at unang lumabas aa *Detective Comics* #411 (Mayo 1971). Si Talia ay anak ng *supervillain* na si Ra's al Ghul, ang apo ni Sensei, ang kapatid-sa-labas ni Nyssa Raatko, ang paminsan-minsang romantikong interes ng *superhero* na si Batman, at ang ina ni Damian Wayne (ang ikalimang Robin). Papalit-palit siyang sinasalarawan bilang kaaway at kakampi ni Batman.

Lumabas si Talia sa higit sa 500 indibiduwal na isyu ng komiks, at tinampok sa iba't ibang midyang adapsyon. Binosesan ang karakter ni Helen Slater at Olivia Hussey sa DC Animated Universe, na unang niyang pagpapakita sa isang midya liban sa komiks. Pagkatapos nito, ginampanan ang karakter ni Marion Cotillard sa pelikula noong 2012 na *The Dark Knight Rises*, at Lexa Doig sa seryeng pantelebisyon ng Arrowverse na *Arrow*.
## Mga sanggunian
Kategorya:Mga karakter ng DC Comics
Killer Frost

Si **Killer Frost** ay pangalan na ginagamit ng ilang kathang-isip na mga babaeng *supervillain* at *superhero* na lumalabas sa Amerikanong komiks na nilalathala ng DC Comics: sina **Crystal Frost**, **Louise Lincoln**, at **Caitlin Snow**. Bawat isa ay ibang katauhan sa DC Universe na kinukuha ang pangalang Killer Frost na kadalasang kalaban (o kakilala, kakampi, o katambal sa pag-ibig) ng *superhero* na si Firestorm.

Lumabas ang iba't ibang bersyon (Crystal Frost at Louise Lincoln) sa iba't ibang animasyong proyekto at mga larong bidyo na karamihan sa mga ito ay binosesan ni Jennifer Hale. Si Danielle Panabaker naman ang gumaganap bilang Caitlin Snow sa mga palabas ng DC *Arrowverse*, kung saan siya ang pangunahing karakter sa seryeng pantelebisyon na *The Flash*.

Si **Crystal Frost** ang unang bersyon, na unang lumabas sa *Firestorm* #3 (Hunyo 1978).

## Mga sanggunian
Kategorya:Mga karakter ng DC Comics
Darkseid

Si **Darkseid** (**Uxas**) ay isang kathang-isip na *supervillain* na lumalabas sa Amerikanong komiks na nilalathala ng DC Comics. Nilikha ng manunulat-tagaguhit na si Jack Kirby, unang lumabas ang karakter bilang isang kameyo sa ''Superman's Pal Jimmy Olsen* #134 (Nobyembre 1970) bago buong ipinakilala sa *Forever People* #1 (Pebrero 1971). Isang malupit na pinuno si Darkseid sa planetang Apokolips na ang pangwakas na layunin ay alipinin ang sansinukob sa pamamagitan ng pagtanggal sa lahat ng pag-asa at malayang kalooban sa mga nilalang sintiyensiya (o nilalang may kamalayan sa kanilang damdamin at pakiramdam). Bilang isang *New God* (o bagong Diyos) at isang pinakamakapangyarihang nilalang sa DC Universe, una siyang inisip bilang ang pangunahing kontrabida sa saga na *Fourth World* (Ikaapat na Sandaigdigan) bago naging isa sa mga pinakamagagaling na kaaway ni Superman at mortal na kaaway ng Justice League.

Ang karakter ay nasa ika-6 sa Pinakamagagaling na mga Kontrabida sa Komiks sa lahat ng panahon ng IGN at ang ika-23 sa Pinakamagagaling na Kontrabida sa lahat ng panahon ng magasin na *Wizard''. Sa kalahatan, nagkaroon ng adapsyon si Darkseid mula sa komiks tungo sa iba't ibang anyo ng midya, na nagkaroon na kilalang pagboses nina Michael Ironside sa DC animated universe, Andre Braugher sa *Superman/Batman: Apocalypse*, at Tony Todd sa DC Animated Movie Universe. Pagkatapos ng pagkakabanggit ng maraming beses sa DC Extended Universe, unang lumabas ang karakter sa pelikula na ''Zack Snyder's Justice League*, kung saan ginampanan siya ni Ray Porter.

## Kasaysayan ng paglalathala
Nagbalik si Jack Kirby sa DC Comics sa *Superman's Pal Jimmy Olsen* #133 at agad na sinimulan ang pagtatag ng mga karakter upang ilatag ang pundasyon para sa bagong likha na epikong *Fourth World*. Si Darksaid ang magiging pangunahing kontrabida, na nagkaroon ng maikling pagpapakita (o kameyo) sa *Superman's Pal, Jimmy Olsen* #134 (Nobyembre 1970) at buong nagpakita sa *Forever People* #1 (Pebrero 1971). Orihinal na dinesenyo ang karakter bilang pangunahing kontrabida sa mga titulong *Forever People*, *Mister Miracle* at *New Gods''. Pagkatapos na matapos ang mga titulong ito, nagpatuloy si Darkseid na maging pangunahing kontrabida sa maraming komiks ng DC Universe, na kinakalaban sina Superman at Batman. Sang-ayon sa manunulat na si Mark Evanier, minodelo ni Kirby ang mukha ni Darkseid sa aktor na si Jack Palance, habang nagkaroon si Kirby ng inspirasyon sa personalidad ng kontrabida kay Adolf Hitler at Richard Nixon.

## Mga sanggunian
Kategorya:Mga karakter ng DC Comics
Kategorya:Mga mass murderer na pangkaisipan
Lex Luthor

Si **Alexander Joseph Luthor** ( o ) ay isang kathang-isip na *supervillain* na lumalabas sa Amerikanong komiks na nilalathala ng DC Comics. Nilikha ang karakter nina Jerry Siegel at Joe Shuster. Orihinal na lumabas si Lex Luthor sa *Action Comics* Blg. 23 (pinetsahan ang pabalat: Abril 1940). Kilala siya bilang ang mortal na kaaway ni Superman.

Orihinal na baliw na siyentipiko si Lex Luthor, ngunit simula noong huling bahagi ng dekada 1980, kadalasan siyang isinasalarawan bilang makapangyarihang-baliw na napakayamang negosyante, ang Punong Ehekutibong Opisyal ng LexCorp. Nais niyang mawala sa mundo si Superman, dahil para baga'y isang banta si Superman sa sangkatauhan, ngunit sa katotohanan naiinggit siya sa popularidad at impluwensiya ni Superman. Bagaman dahil prominente siyang *supervillain*, madalas siyang nagkakaroon ng hidwaan kay Batman at ibang mga superhero sa DC Universe. Isang ordinaryong tao lamang si Lex Luthor at walang likas na higit-sa-taong lakas subalit paminsan-minsan niyang sinusuot ang kanyang Warsuit, isang kasuotan ng demakinang baluti na nagbibigay sa kanya ng pinabuting lakas, paglipad, dekalibreng sandata, at iba pang kakayahan.
## Mga sanggunian
Kategorya:Mga karakter ng DC Comics
Catherine Perena

Si **Catherine Perena** (ipinanganak Agosto 31, 1985) ay isang manlalarong Pilipino sa larangan ng palakasang ahedres. Siya ay nagtamo ng medalyang tanso sa Palarong Panloob ng Asya 2007 na ginanap sa Macau, Tsina.

## Mga batayan
Catherine Perena 

Kaurian:Palakasan
Joem Bascon

Si **Joem Bascon** (ipinanganak noong 29 Agosto 1986) ay isang artista sa Pilipinas. Kasalukuyan siyang nasa ilalim ng talent management arm ng ABS-CBN, Star Magic.

## Filmography 
### Telebisyon 
### Pelikula
## References
Kategorya:Mga artista mula sa Pilipinas
General Zod

Si **General Zod** ay isang kathang-isip na *supervillain* na lumalabas sa komiks na nilalathala ng DC Comics, na karaniwang nakaugnay kay Superman. Nilikha ang karakter, na unang lumabas sa *Adventure Comics* #283 (Abril 1961), ni Robert Bernstein at inisyal na dinisenyo ni George Papp. Bilang isang Kryptoniyano, mayroon siyang kaparehong kapangyarihan at kakayahan tulad ng kay Superman at dahil dito nakikita siya bilang isa sa mga kalubus-lubusang kaaway niya kasama sina Lex Luthor at Brainiac.

Orihinal na isinasalarawan bilang kalbo at ahit, nagbigay ng kahulugan ang itsura ni Zod sa pagganap ni Terence Stamp sa mga pelikulang *Superman* at *Superman II* na pinagbidahan ni Christopher Reeve. Sa kalaunan, muling ipinakilala ang karakter sa DC Multiverse na may itim na buhok at isang balbas na *goatee*.

Niranggo ng *Total Film* si Zod  bilang #32 sa kanilang tala na "*Top 50 Greatest Villains of All Time*" (Pinakamataas na 50 Kontrabida sa Lahat ng Oras) noong 2007. Niranggo naman ng IGN.com si General Zod bilang #30 sa kanilang talaan na "*Top 100 Comic Book Villains*" (Pinakamataas na 100 Kontrabida sa Komiks).
## Mga sanggunian
Kategorya:Mga karakter ng DC Comics
Mr. Freeze

Si **Mr. Freeze** (**Dr. Victor Fries**) ay isang kathang-isip na *supervillain* na lumalabas sa Amerikanong komiks na nilalathala ng DC Comics. Nilikha ng manunulat na si Dave Wood at ng tagaguhit na si Sheldon Moldoff, una siyang lumabas sa *Batman* #121 (Pebrero 1959) Sa mga taon na lumipas, muling sinulat ang kanyang pinagmulang istorya upang itugma ang isang inisip na kuwento ng manunulat na si Paul Dini para sa *Batman: The Animated Series*. Si Dr. Victor Fries ay isang eksperto sa kriyohenika sa Lungsod ng Gotham na naaksidente sa laboratoryo habang sinusubok na pagalingin ang kanyang asawang si Nora na may sakit na nasa bingit ng kamatayan; dulot ng aksidente, bumaba ng matindi ang temperatura ni Victor sa antas na sub-sero, na pinuwersa siyang magsuot ng isang kriyohenikang kasuotan upang mabuhay. Nanatili ang pangunahing layunin ni Freeze na maghanap ng lunas para sa sakit ng kanyang asawa, bagaman ang kanyang mga kaparaanan ay kadalasang nagdudulot ng hidwaan kay Batman. Ang paglalarawan ni Mr. Freeze ay tumagal bilang isa sa mga paulit-ulit na kalaban ng *superhero* na si Batman at napasama sa mga kolektibong mga kaaway na binubuo sa kanyang sentral na tala ng *rogues gallery* (tanghalan ng mga tampalasan).

Ginampanan ang karakter sa totoong-tao o sa *live-action* nina George Sanders, Otto Preminger, at Eli Wallach sa palabas sa telebisyon na *Batman*; Arnold Schwarzenegger sa pelikula noong 1997 na *Batman & Robin*; at Nathan Darrow sa seryeng pantelebisyon na *Gotham*. Binosesan din ang karakter nina Michael Ansara sa DC animated universe, Clancy Brown sa *The Batman*, at Maurice LaMarche sa *Batman: Arkham* na prangkisa ng larong bidyo.

Sa tala ng IGN na Pinakamataas na 100 Kontrabida sa Komiks sa Lahat ng Panahon, nakaranggo si Mr. Freeze sa #67.

## Pangkalahatang pagtanaw sa karakater
Orihinal na tinawag na Mr. Zero, napalitan ang pangalan niya at ginawang popular sa seryeng pantelebisyon na *Batman* noong dekada 1960, kung saan ginampanan ang karakter ng tatlong magkakaibang mga artista.
## Mga sanggunian
Kategorya:Mga karakter ng DC Comics
Poison Ivy (komiks)

Ang **Poison Ivy** (**Dr. Pamela Lillian Isley, PhD** ()) ay isang kathang-isip na karakter at *supervillain* na lumalabas sa komiks mula sa Estados Unidos na nilalathala ng  DC Comics, na karaniwan sa kuwento ni Batman. Nilikha si Poison Ivy ni Robert Kanigher at Sheldon Moldoff, at unang lumabas sa *Batman* #181 (Hunyo 1966). 

Paminsan-minsang ipinapakita si Poison Ivy na may romantikong interes kay Batman. Nakipagsanib puwersa siya madalas sa karapehong *anti-hero* na sina Catwoman at Harley Quinn; na si Harley ay malapit na kaibigan at romantikong interes.
## Mga sanggunian
Kategorya:Mga karakter ng DC Comics
Professor Zoom

Si **Professor Eobard "Zoom" Thawne**, na kilala din bilang **Reverse-Flash**, ay isang *supervillain* na lumalabas sa komiks mula sa Estados Unidos na nilalathala ng DC Comics. Nilikha nina John Broome at Carmine Infantino, una siyang lumabas sa *The Flash* #139 (Setyembre 1963). Ang una at pinakakilalang karakter na kinuha ang katauhan ni "Reverse-Flash," si Thawne ang mortal na kaaway ni Barry Allen (ang ikalawang *superhero* na tinawag na Flash), na isang inapo ni Malcolm Thawne, at ninuno sa panig ng ina ni Bart Allen, sa pamamagitan nina Thaddeus Thawne at Owen Mercer. Naitatag na siya bilang isa sa mga pinakamabilis na mga *speedster* sa DC Universe.

Ginampanan nina Tom Cavanagh at Matt Letscher ang karakter sa iba't ibang seryeng pantelebisyon na napapaloob sa *live-action* (o totoong-tao) na Arrowverse ng the CW.
## Mga sanggunian
Kategorya:Mga karakter ng DC Comics
Reverse-Flash

Si **Reverse-Flash** ay pangalan na ginagamit ng ilang mga *supervillain* na lumalabas sa Amerikanong komiks na nilalathala ng DC Comics. Bawat bersyon ng karakter ay nagsisilbing hadlang at kaaway ni Flash.
## Mga karakter
### Edward Clariss
Si **Edward Clariss** (kilala din bilang **the Rival** at **the Rival Flash**) ay unang lumabas sa *Flash Comics* #104 (Pebrero 1949), at nilikha nina John Broome at Joe Kubert.

### Eobard Thawne
Si **Professor Eobard Thawne** ay unang lumabas sa *The Flash* #139 (Setyembre 1963). Ang mortal na kaaway ni Barry Allen, siya ang unang kumuha ng pangalang Professor Zoom, at kadalasan Reverse-Flash.

## Mga sanggunian
Kategorya:Mga karakter ng DC Comics
Savitar

Si **Savitar** ay isang kathang-isip na *supervillain* na nilathala ng DC Comics. Isang napakamakapangyarihang *speedster* na pinamumunuan ang isang kulto na nakatuon sa *Speed Force*, nilabanan niya sina Wally West, Jay Garrick, at Barry Allen.

Lumabas ang karakter sa seryeng *live-action* sa telebisyon ng The CW na *The Flash* noong ikatlong *season*, na binosesan ni Tobin Bell at ginampanan ni Grant Gustin.

## Kasaysayan ng paglalathala
Unang lumabas si Savitar sa *Flash* (bol. 2) #108 (Disyembre 1995), at nilikha nina Mark Waid at Oscar Jimenez.
## Mga sanggunian
Kategorya:Mga karakter ng DC Comics
Harley Quinn

Si **Harley Quinn** (**Dr. Harleen Frances Quinzel**) ay isang kathang-isip na karakter na lumalabas sa medya na nilalabas ng DC Entertainment. Nilikha nina Paul Dini at Bruce Timm upang magsilbi bilang isang bagong *supervillainess* at isang romantikong interes para kay Joker sa *Batman: The Animated Series* noong Setyembre 11, 1992, sa kalaunan, siya ay nagkaroon ng adaptasyon sa komiks ni Batman sa DC Comics na naging kanoniko, simula sa *The Batman Adventures* #12 (Setyembre 1993).

Madalas na kasabwat ni Harley Quinn ang kalaguyong si Joker, na naging pasyente niya nang nagtrabaho siya bilang isang internong sikiyatriyo sa Arkham Asylum ng Lungsod ng Gotham. Hango ang kanyang alyas sa pangalang "Harlequin", isang karakter na nagmula sa ''commedia dell'arte* (ngunit ginamit ito para sa isang alternatibong unibersong bersyon niya sa animasyong pelikulang *Justice League: God and Monsters*). Nakipatambalan siya sa mga kaparehong kontrabidang sina Poison Ivy at Catwoman, ang tatluhang nakilala bilang ang Gotham City Sirens; kadalasang nilalarawan si Ivy bilang malapit na kaibigan at romantikong interes ni Harley. Simula noong komiks na *The New 52*, nilalarawan siya bilang isang *antiheroine* at isang umuulit na kasapi ng Suicide Squad na umalis sa abusadong relasyon kay Joker; bagaman, sa karamihan sa ibang medya, nilalarawan pa rin ang karakter bilang isang *supervillain'' at kasintahan ni Joker.

Orihinal na binosesan ni Arleen Sorkin sa DC animated universe, lumabas siya simula noon sa iba't ibang mga proyekto ng DC na binosesan ng mga artista tulad nina Tara Strong, Hynden Walch, Laura Bailey, Jenny Slate, Melissa Rauch, Laura Post, at Kaley Cuoco; ang huli ay binigay ang boses para sa karakter sa sariling animasyong serye. Si Mia Sara naman ang gumanap na Harley Quinn noong 2002 sa seryeng pantelebisyon na *Birds of Prey*. Unang lumabas sa pelikulang totoong-tao o *live-action* si Harley Quinn sa pelikula ng DC Extended Universe na *Suicide Squad* (2016), na ginampanan ni Margot Robbie, na muling ginampanan ang karakter sa *Birds of Prey* (2020) at susunod na gagampanan ang karakater sa *The Suicide Squad* (2021).

## Mga sanggunian
Kategorya:Mga karakter ng DC Comics
Justice League

Ang **Justice League** (Ingles, literal sa Tagalog: "Samahan ng Katarungan") ay kathang-isip na pangkat na mga *superhero* na lumalabas sa mga komiks na nailathala ng DC Comics. Naisip ang pangkat ng manunulat na si Gardner Fox noong Panahong Pilak o *Silver Age* ng Komiks bilang isang muling pag-isip ng Justice Society of America mula sa Panahong Ginto o *Golden Age* ng Komiks. Orihinal na binubuo nina Superman, Batman, Wonder Woman, The Flash, Green Lantern, Aquaman at Martian Manhunter, una silang lumabas na magkakasama bilang ang **Justice League of America** (**JLA**) sa *The Brave and the Bold* #28 (Marso 1960).

Umiikot ang listahan ng mga kasapi ng Justice League sa paglipas ng panahon, na binubuo ng iba't ibang mga superhero mula sa DC Universe, such as The Atom, Big Barda, Black Canary, Cyborg, Green Arrow, Elongated Man, the Flash/Wally West, Green Lantern/John Stewart, Hawkgirl, Hawkman, Metamorpho, Plastic Man, Power Girl, Orion, Red Tornado, Stargirl, Captain Marvel/Shazam, at Zatanna, bukod sa marami pang iba. 

## Mga sanggunian
Kaurian:Mga pangkat ng DC Comics
Black Manta

Si **Black Manta** (**David Hyde**) ay isang kathang-isip na *supervillain* na lumalabas sa komiks na nilalathala sa Estados Unidos ng DC Comics. Nilikha nina Bob Haney at Nick Cardy, unang lumabas ang karakter sa *Aquaman* #35 noong Setyembre 1967 bilang isang walang awa at mamatay-taong mersenaryo na nakabase sa ilalim ng tubig, and binata niya ang kanyang mortal na kaaway, ang *superhero* na si Aquaman. Ama din siya ni Kaldur'ahm, na kilala din bilang Aqualad.

Nagkaroon ng adaptasyon ang karakter mula sa komiks tungo sa iba't ibang anyo ng midya, kaiblang ang mga kartun, seryeng pantelebisyon, animasyong pelikula, at larong bidyo. Unang lumabas si Black Manta sa pelikulang *live-action* o totoong-tao noong 2018, sa pelikula ng DC Extended Universe na *Aquaman*, na ginampanan ni Yahya Abdul-Mateen II.

## Mga sanggunian
Kategorya:Mga karakter ng DC Comics
Killer Croc

Si "**Killer Croc**" (**Waylon Jones**) ay isang kathang-isip na *supervillain* na lumalabas sa komiks na nilalathala ng DC Comics, karaniwan bilang kalaban ng *superhero* na si Batman. Kabilang ang karakter sa kolektibong mga kaaway ni Batman na bumubuo ng kanyang galerya ng mga taong tampalasan. Orihinal na mambubuno sa isang palabas sa perya, nagdusa si Jones mula sa isang bihirang henetikong kondisyon na sa kalaunan, ay nagbigay sa kanya ng isang mala-buwayang itsura. Nabaliw dahil sa kanyang hindi na maibabalik na transpormasyon, kinuha niya ang pangalang "Killer Croc" at naging isang kriminal, na sa paglipas ng panahon, nagkaroon siya ng malahayop na pag-uugali na ginawa siyang mapanganib na indibiduwal. Naging kasapi din ang indibiduwal ng Suicide Squad, na unang lumabas sa ikalimang bolyum ng serye sa komiks na tungkol sa pangkat, at may isang romantikong interes kay Enchantress.

Nagkaroon ng adapsyon ang karakter sa iba't ibang midya, na karamihan ay kinakasangkutan ni Batman, kabilang dito ang seryeng animasyon, pelikula, larong bidyo at nobela.

## Publication history
Nilikha si Killer Croc ng manunulat na si Gerry Conway at ang tagaguhit na si Gene Colan. Nagkaroon ng pagpapakitang kameyo ang karakter sa *Detective Comics* #523 (Pebrero 1983) at *Batman* #357 (Marso 1983), at nagkaroon ng buong pagpapakita sa *Detective Comics* #524 (Marso 1983).

## Mga sanggunian
Kategorya:Mga karakter ng DC Comics
Gorilla Grodd

Si **Gorilla Grodd** ay isang kathang-isip na *supervillain* na lumalabas sa Amerikanong komiks na nilalathala ng DC Comics, na pangunahing kalaban ni Flash. Nilikha ang karakter nina John Broome at Carmine Infantino, at unang lumabas sa *The Flash* #106 (Mayo 1959). Siya ay isang masama, super-intelihenteng gorilya na nagkaroon ng kapangyarihan sa pag-iisip pagkatapos nababad sa isang kakaibang taeng-bituin na may radiyasyon.

Lumabas ng *live* si Grodd bilang isang bumabalik na karakter na naka-CGI sa seryeng pantelebisyon na *The Flash* na binosesan ni David Sobolov. Lumabas din siya sa ikatalong *season* ng *Legends of Tomorrow*.

Noong 2009, niranggo si Gorilla Grodd bilang ang ika-35 Pinakamagaling na Kontrabida sa Komiks sa Lahat ng Panahon ng IGN.

## Mga sanggunian
Kategorya:Mga karakter ng DC Comics
Morning Musume All Singles Complete ~10th Anniversary~

Ang  ay isang *compilation* album na binubuo ng lahat ng mga single ng bandang Morning Musume na inilabas noong 1998 hanggang 2007. Ito ay inilabas noong Oktubre 24, 2007.

## Talaan ng mga awitin 
### Unang *disc* 
Binubuo nito ang mga awit ng Morning Musume na inilabas noong Enero 1998 hanggang Pebrero 2003.
#
#
#
#
#
#
#
#
#
#I Wish
#
#
#
#
#Do it! Now 
#
#

### Ikalawang *disc* 
Binubuo nito ang mga awit ng Morning Musume na inilabas noong Abrill 2003 hanggang Hulyo 2007.
#As for One Day
#
#
#
#
#
#
#
#
#
#
#
#
#
#
#
#
#

## Mga kaugnayang panlabas 
**Profile* ng *Morning Musume All Singles Complete ~10th Anniversary~*  sa opisyal na website ng Up-Front Works

Kategorya:Mga album ng Morning Musume
Kategorya:Mga album na ginawa ng Zetima Records
Kategorya:Mga 2007 album